CELEX: 32012R0698
Language: et
Date: 2012-07-25 00:00:00
Title: Komisjoni rakendusmäärus (EL) nr 698/2012, 25. juuli 2012 , teatavate kaupade klassifitseerimise kohta kombineeritud nomenklatuuris

31.7.2012   
            
            
               ET
            
            
               Euroopa Liidu Teataja
            
            
               L 203/34
            
         KOMISJONI RAKENDUSMÄÄRUS (EL) nr 698/2012,
   25. juuli 2012,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määruse lisa punktides 1 ja 3 sätestatud meetmed on kooskõlas tolliseadustiku komitee arvamusega; punkti 2 kohta ei ole tolliseadustiku komitee oma eesistuja määratud tähtaja jooksul arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. juuli 2012
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Mootorsõidukites kasutatav mitmefunktsiooniline seade (niinimetatud mootorsõiduki multimeediumkeskus), millel on kaks peamist komponenti:
                              
                                          —
                                       
                                       
                                          raadioringhäälingu vastuvõtja, mis on ühendatud CD-/DVD-mängijaga;
                                       
                                    
                                          —
                                       
                                       
                                          äravõetav puutetundlik vedelkristallvärvimonitor (LCD), ekraani diagonaaliga umbes 17,5 cm (7 tolli) ja kuvasuhtega 16:9.
                                       
                                    Seadmel on pistmikud, mis võimaldavad vastu võtta videosignaali välisallikatest, näiteks tahavaatekaameralt.
                              Seade esitatakse tollile koos kaugjuhtimispuldiga.
                              Seadmega saab ühendada lisakuvari.
                           
                        
               
                  8528 59 40
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreegliga 1, üldreegli 3 punktiga c ja üldreegliga 6 ning CN-koodide 8528, 8528 59 ja 8528 59 40 sõnastusega.
                  Seadmel on komponendid, mis võivad täita mitmesuguseid funktsioone (heli taasesitus, videoklippide taasesitus, raadioringhäälingu vastuvõtt, video kuvamine), millest ükski ei anna seadme disaini ja tööpõhimõtet arvestades seadmele selle põhiomadusi.
                  Klassifitseerimise üldreegli 3 punkti c põhjal tuleb seade seepärast klassifitseerida CN-koodi 8528 59 40 alla kui muud värvipildiga [monitorid]: LCD- ehk vedelkristallekraaniga.
               
            
                  
                              2.
                           
                           
                              Mootorsõidukites kasutatav mitmefunktsiooniline seade (niinimetatud mootorsõiduki multimeediumkeskus) mõõtmetega umbes 17 × 5 × 16 cm.
                              Sellel on ühes korpuses raadioringhäälingu vastuvõtja, heli ja videopildi taasesitusseade vedelkristallvärvimonitoriga (LCD), ekraani diagonaaliga umbes 8 cm (3,5 tolli).
                              Seadmel on pistmikud, mis võimaldavad vastu võtta videosignaali välisallikast, näiteks tahavaatekaameralt.
                              Seade saab taasesitada ka heli ja pilte USB-mälupulgalt.
                              Seade esitatakse tollile koos kaugjuhtimispuldiga.
                              Seadmega saab ühendada lisakuvari.
                           
                        
               
                  8528 59 40
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreegliga 1, üldreegli 3 punktiga c ja üldreegliga 6 ning CN-koodide 8528, 8528 59 ja 8528 59 40 sõnastusega.
                  Seadmel on komponendid, mis võivad täita mitmesuguseid funktsioone (heli taasesitus, videoklippide taasesitus, raadioringhäälingu vastuvõtt, video kuvamine), millest ükski ei anna seadme disaini ja tööpõhimõtet arvestades seadmele selle põhiomadusi.
                  Klassifitseerimise üldreegli 3 punkti c põhjal tuleb seade seepärast klassifitseerida CN-koodi 8528 59 40 alla kui muud värvipildiga [monitorid]: LCD- ehk vedelkristallekraaniga.
               
            
                  
                              3.
                           
                           
                              Mootorsõidukites kasutatav mitmefunktsiooniline seade (niinimetatud mootorsõiduki multimeediumkeskus).
                              Sellel on ühes korpuses raadioringhäälingu vastuvõtja, heli ja videopildi taasesitusseade, raadionavigatsiooniseade ning vedelkristallvärvimonitor (LCD), ekraani diagonaaliga umbes 18 cm (7 tolli) ja kuvasuhtega 16:9.
                              Seadmel on pistmikud, mis võimaldavad vastu võtta videosignaali välisallikatest, näiteks tahavaatekaamera või DVB-T-tuuner.
                              Seade saab taasesitada ka heli ja pilte mälukaardilt.
                              Seade esitatakse tollile koos kahe kaugjuhtimispuldiga.
                              Seadmega saab ühendada lisakuvari.
                           
                        
               
                  8528 59 40
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreegliga 1, üldreegli 3 punktiga c ja üldreegliga 6 ning CN-koodide 8528, 8528 59 ja 8528 59 40 sõnastusega.
                  Seadmel on komponendid, mis võivad täita mitmesuguseid funktsioone (heli taasesitus, videoklippide taasesitus, raadionavigatsiooniseade, raadioringhäälingu vastuvõtt, video kuvamine), millest ükski ei anna seadme disaini ja tööpõhimõtet arvestades seadmele selle põhiomadusi.
                  Klassifitseerimise üldreegli 3 punkti c põhjal tuleb seade seepärast klassifitseerida CN-koodi 8528 59 40 alla kui muud värvipildiga [monitorid]: LCD- ehk vedelkristallekraaniga.